|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2023. február 27-ei ülésére**

|  |  |
| --- | --- |
| **Tárgy:** | Javaslat a 2023. évi „Tiszta Utca, rendes ház” pályázat kiírására |

**Készítette:**

Juhászné Farkas Matild

köztisztasági referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata a 2020. évben ’Tiszta utca, rendes ház’ pályázat névvel egy új kezdeményezést indított el a kerület közigazgatási területén található társasházak, lakásszövetkezetek számára a köztisztaság körében a nagyobb lakossági szerepvállalás ösztönzése érdekében a tisztaságért tevők versenyeztetésére és díjazására. Budapest Főváros VII. Kerület Erzsébetváros Önkormányzata Képviselő-testülete megalkotta a „Tiszta utca, rendes ház” pályázatról szóló 19/2022. (IV.13.) önkormányzati rendeletet (továbbiakban: rendelet).

A pályázat bonyolítása 2020. évben egy pályázó együttműködésével, 2021. évben négy pályázó együttműködésével, 2022. évben 7 pályázó együttműködésével valósult meg.

Budapest Főváros VII. Kerület Erzsébetváros Önkormányzata 2023. évi költségvetésében 12.000.000 forint összegű keret áll rendelkezésre a ’Tiszta utca, rendes ház” 2023. évi pályázat céljára, amely keretösszeg biztosítja a legtöbbet tevők díjazásának forrásigényét és a bonyolítás költségét. Az Erzsébetváros Kft. jelezte, hogy a bonyolítás körében feladatait 10.000,-Ft+Áfa/pályázó, de legfeljebb 200.000,-Ft+Áfa/50 pályázó létszámig, bruttó 254.000,-Ft ellentételezésért vállalja.

A pályázat lebonyolítására 2023. évben a következő határidők szerint kerülhet sor:

* a pályázat 2023. április 30. napjáig meghirdetésre kerül,
* a pályázatok benyújtási véghatárideje: 2023. május 31. napja,
* az együttműködés időszaka: 2023. július 01. – 2023. december 31.
* eredmény megállapítás, díjak átadása: 2024. március 31. napjáig.

A rendelet alapján a Városüzemeltetési Iroda előkészítette a határozat mellékletét képező pályázati felhívást és mellékleteit – a pályázati adatlapot és a megállapodás tervezetet. A pályázati felhívás tartalmazza a 11.500.000,-Ft díjazási keretösszeg elvi felosztását. Az első 25 legjobban teljesítő pályázó kerül díjazásra.

A rendelet alapján a Városüzemeltetési Bizottság jogosult jóváhagyni a 2023. évi „Tiszta utca, rendes ház” pályázat felhívását és mellékleteit.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2023. (II. 27.) határozata a 2023. évi „Tiszta utca, rendes ház” pályázat kiírásáról**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. jóváhagyja a jelen határozat mellékletét képező 2023. évi „Tiszta utca, rendes ház” pályázat pályázati felhívását és mellékleteit,
2. felkéri a Jegyzőt, hogy gondoskodjon a felhívás és mellékletei közzétételéről.

**Felelős:** Niedermüller Péter polgármester

**Határidő:** azonnal

Budapest, 2023. február 15.

dr. Jávori Péter

irodavezető

Melléklet:

A határozati javaslat mellélete:

a pályázati felhívás és mellékletei (jelentkezési adatlap, megállapodás tervezet)